Lav et referat af nedenstående tekst:

Tekst:
De Nordjyske apoteker har fået nok af et nyt EDB-system, som Lægemiddelstyrelsen for godt et år siden indførte. Lige siden, har der ifølge apotekerne været kaos i ekspeditionen af receptpligtig medicin, fordi EDB-systemet dagligt bryder sammen. Mogens Elgaard, apoteker i Fjerritslev siger til TV2/NORD: -Det har medført et meget dårligt arbejdsmiljø med stres blandt personalet. Til gengæld har vores kunder i flere tilfælde måtte stå i kø helt ud på gaden, fordi deres medicin er blevet forsinket. Kræver kompensation Apotekernes nordjyske formand, Finn Ossian fra Svane Apoteket i Aalborg har fået nok på sine kollegers vegne. Han forlanger kompensation fra sundhedsministeren, på grund af det ekstra overarbejde Edb-systemet har medført: -Vi oplever dagligt nedbrud på den centrale receptserver i Lægemiddelstyrelsen og det er stik imod hvad vi blev lovet. Finn Ossian forlanger handling i en fart ikke mindst for kundernes skyld: -Apotekerne er jo deres garant for at de får deres medicin hurtigst muligt, men det kan vi ikke leve op til i dag. Det er ikke godt nok, og det skal gøres bedre og snart.

Referat:
Nyt EDB-system har givet kaos på apotekerne et helt år